CELEX: 62013CA0060
Language: lt
Date: 2014-04-03 00:00:00
Title: Byla C-60/13: 2014 m. balandžio 3 d. Teisingumo Teismo (ketvirtoji kolegija) sprendimas byloje Europos Komisija/Jungtinė Didžiosios Britanijos ir Šiaurės Airijos Karalystė (Valstybės įsipareigojimų neįvykdymas — Sąjungos nuosavi ištekliai — Sprendimas 2000/597/EB, Euratomas — 8 straipsnis — Reglamentas (EB, Euratomas) Nr. 1150/2000 — 2, 6 ir 9-11 straipsniai — Atsisakymas pervesti Europos Sąjungai nuosavus išteklius — Klaidinga privaloma informacija apie kainas — Šviežio česnako kaip užšaldyto česnako importas — Klaidos priskyrimas nacionalinei muitinės įstaigai — Valstybės narės finansinė atsakomybė)

26.5.2014   
            
            
               LT
            
            
               Europos Sąjungos oficialusis leidinys
            
            
               C 159/10
            
         2014 m. balandžio 3 d. Teisingumo Teismo (ketvirtoji kolegija) sprendimas byloje Europos Komisija/Jungtinė Didžiosios Britanijos ir Šiaurės Airijos Karalystė
   
   (Byla C-60/13) (1)
   
   ((Valstybės įsipareigojimų neįvykdymas - Sąjungos nuosavi ištekliai - Sprendimas 2000/597/EB, Euratomas - 8 straipsnis - Reglamentas (EB, Euratomas) Nr. 1150/2000 - 2, 6 ir 9-11 straipsniai - Atsisakymas pervesti Europos Sąjungai nuosavus išteklius - Klaidinga privaloma informacija apie kainas - Šviežio česnako kaip užšaldyto česnako importas - Klaidos priskyrimas nacionalinei muitinės įstaigai - Valstybės narės finansinė atsakomybė))
   2014/C 159/12
   Proceso kalba: anglų
   
      Šalys
   
   
      Ieškovė: Europos Komisija, atstovaujama A. Caeiros ir L. Flynn
   
      Atsakovė: Jungtinė Didžiosios Britanijos ir Šiaurės Airijos Karalystė, atstovaujama S. Brighouse ir J. Beeko, padedamų QC K. Beal
   
      Dalykas
   
   Valstybės įsipareigojimų neįvykdymas – ESS 4 straipsnio 3 dalies, 2000 m. rugsėjo 29 d. Tarybos sprendimo 2000/597/EB (Euratomas) dėl Europos Bendrijų nuosavų išteklių sistemos (OL L 253, p 42; 2004 m. specialusis leidimas lietuvių k., 1 sk., 3 t., p. 200) 8 straipsnio ir 2000 m. gegužės 22 d. Tarybos reglamento (EB, Euratomas) Nr. 1150/2000, įgyvendinančio Sprendimą 2000/597 (OL L 130, p. 1; 2004 m. specialusis leidimas lietuvių k., 1 sk., 3 t., p. 169), iš dalies pakeisto 2004 m. lapkričio 16 d. Tarybos reglamentu (EB, Euratomas) Nr. 2028/2004, 2, 6, 9, 10 ir 11 straipsnių pažeidimas
   
      Rezoliucinė dalis
   
   
               1.
            
            
               Atsisakiusi pervesti 20 061 462,11 svarų (GBP) kaip mokestį, dėl pateiktos klaidingos privalomos informacijos mokėtiną už šviežio česnako importą, Jungtinė Didžiosios Britanijos ir Šiaurės Airijos Karalystė neįvykdė įsipareigojimų pagal 2000 m. rugsėjo 29 d. Tarybos sprendimo 2000/597/EB (Euratomas) dėl Europos Bendrijų nuosavų išteklių sistemos 8 straipsnį ir 2000 m. gegužės 22 d. Tarybos reglamento (EB, Euratomas) Nr. 1150/2000, įgyvendinančio Sprendimą 2000/597, iš dalies pakeisto 2004 m. lapkričio 16 d. Tarybos reglamentu (EB, Euratomas) Nr. 2028/2004, 2, 6 ir 9–11 straipsnius.
            
         
               2.
            
            
               Priteisti iš Jungtinės Didžiosios Britanijos ir Šiaurės Airijos Karalystės bylinėjimosi išlaidas.
            
         
      (1)  OL C 141, 2013 5 18.